Stràdda de Agostìn Bertâni (Zêna)

A Stràdda de Agostìn Bertâni a l'é 'na stràdda de Zêna, scitoâ into quartê de Castelétto. Sta stràdda chi, ch'a pìggia o sò nómme da-o mêgo e polìtico milanéize ch'o l'é stæto pe tànti ànni a Zêna ascì, a colêga Córso Magénta, a nòrd, co-a Ciàssa di Capuçìn, a sùd.

 Stöia 
Sta stràdda chi a l'é stæta realizâ inte l'ànbito do colegaménto tra a pàrte za exìstente da çitæ, spécce quélla d'in gîo Ciàssa Corvétto, co-e zöne de nêuva urbanizaçión aprêuvo a l'avertûa da Circonvalaçión a Mónte tra a fìn do sécolo XIX e o prinçìpio do sécolo XX.

Ciù antigaménte, a-o pòsto de sta stràdda chi gh'êa sôlo de crêuze cómme quélla da Montâ de Batistìnn-e e da Montâ de Sant'Ànna.

 Descriçión 
A tabélla chi de sótta a contêgne tùtti i scîti d'interésse che s'avànsan in sce Stràdda de Agostìn Bertâni. Pe de ciù, gh'é ascì o pàrco pùblico di Giardìn Àldo Acquarón e, a-o cìvico 4, a sêde da Direçión de l'ASL 3 "Zenéize" do servìçio sanitâio lìgure.
InmàgineN°NómmeDescriçiónsenza_cornice|125x125px1Ecs sêde da facoltæ de economîaTiòu sciù into córso do sécolo XIX da-arénte a-o convénto di fràtti capuçìn, o grànde palàçio a-o cìvico 1 o l'é stæto pe vàrri decénni unn-a de sêde da facoltæ d'economîa de l'Universcitæ di Stùddi de Zêna. O l'é stæto pöi dêuviòu cómme sêde do céntro sociâle "Buridda" e, into 2017, o l'é stæto vendûo a 'n'inpréiza privâ pe trasformâlo inte 'na rescidénsa universcitâia.
D'ancheu o cazaménto o se trêuva inte 'n stâto de abandón.senza_cornice|125x125px6Licêo Lengoìstico Internaçionâle "Gràçia Delédda"O Licêo Lengoìstico Internaçionâle "Gràçia Delédda" o l'é 'n institûto secondâio de segóndo gràddo de indirìsso lengoìstico. O l'é gestîo, pe cónto do Comùn, da-a fondaçión F.U.L.G.I.S., a mæxima de l'institûto secondâio de segóndo gràddo "Duchéssa de Galêa".
O palàçio dónde o licêo o l'à a sò sêde, scitoòu a-o cìvico 6, o l'é stæto tiòu sciù a-o prinçìpio do sécolo XX.senza_cornice|125x125px7Cazaménto Scolàstico "Unbèrto I"Tiòu sciù tra o 1905 e o 1906, in prinçìpio o l'êa dêuviòu pe òspitâ a palèstra "Unbèrto I", pöi trasformâ inte 'na schêua de l'infànçia. Realizòu inte l'ànbito de l'urbanizaçión de l'àrea da Circonvalaçión, o l'é decoròu segóndo o stîle neoclàsico.
D'ancheu o l'é a sêde da Schêua de l'Infànçia Bertâni e, in sciô sò téito, gh'é stæta realizâ a Teràssa Andrîa Corâdo, con intrâ da Córso Magénta.senza_cornice|125x125px9Ecs anbolatöioCazaménto ciù a mónte tra quélli in sce Stràdda Bertâni, o l'é stæto tiòu sciù into córso do sécolo XIX e, inte l'ànno 1919, adatòu a distrobotô de remédi cóntra a tubercolôxi. In sciâ fìn, o l'êa diventòu 'na sêde da Lîga Italiànn-a pi-â Lòtta cóntra i Tumoî.
D'ancheu o l'é dêuviòu pe âtri ûxi.senza_cornice|125x125pxN/AFunicolâre de Sant'Ànna(staçión de mónte)Gestîa da-a socjêtæ de traspòrto pùblico AMT, a funicolâre de Sant'Ànna a l'é 'na lìnea de traspòrto funicolâre ch'a colêga Ciàssa Portéllo co-a Stràdda Bertâni. A l'é stæta inougurâ a-i 26 de novénbre do 1891 e, a-a giornâ d'ancheu, a l'é asæ utilizâ pò-u traspòrto pùblico di abitànti da zöna.

 Comunicaçioìn 
A stràdda a no l'é colegâ da-e coriêre do traspòrto pùblico locâle de l'AMT ma gh'é stæto ativòu o servìçio "TaxiBus" de traspòrto pùblico a ciamâta. In particolâ, pe de chi ghe pàssa a lìnia nùmero 12, co-a fermâta de:

 Stràdda Bertâni (Via Bertani, còdice i381 - )

Pe de ciù in sce Stràdda Bertâni, da-arénte a l'incrôxo con Córso Magénta, gh'é a staçión superiôre da funicolâre de Sant'Ànna e, a quàrche dêxénn-a de mêtri ciàù a nòrd, l'intrâ de unn-a galerîe de bâze de l'ascensô Magénta-Cròcco.

 Nòtte 

 Bibliografîa 


 Âtri progètti 

Categorîa:Stràdde de Zêna